Louis Mountbatten

Louis Francis Albert Victor Nicholas George Mountbatten (1900eko ekainaren 25a – 1979ko abuztuaren 27a) Erresuma Batuko amirala izan zen, Indiako azken erregeordea, eta Indiako Batasun independentearen lehen gobernatzaile nagusia (1947-1948). 1979an, Behin-behineko IRAk hil zuen, haren itsasontzian jarritako bonba batez.

Biografia 
Viktoria erregina berramona zuen, eta Filipe, Edinburgoko dukea, haren biloba zen.

Lehen Mundu Gerran Jutlandiako bigarren itsas guduan hartu zuen parte. Bigarren Mundu Gerran Norvegia eta Frantziako indargune alemaniarren kontrako operazioak zuzendu zituen. 1943ko abuztuan, Asiako hego-ekialdean aliatuen aginte nagusia eman zitzaion. Japoniarrak Birmaniatik eta Singapurretik egoztea lortu zuen.

Diplomatiko nabaria ere izan zen. Lord Wavell ordezkatu zuen Indiako azken erregeordea izateko, eta independentzia prozesua burutzea egokitu zitzaion. India independenteko lehen gobernatzaile nagusia ere izan zen, Jawaharlal Nehru lehen ministroak eskatuta.

Heriotza 
Mountbattenek udako oporrak Donegal konderrian pasa ohi zituen, Irlandako ipar-mendebaldeko kostaldean. Garda Síochának segurtasunaren inguruan emandako aholkuak eta ohartarazpenak gorabehera, 1979ko abuztuaren 27an arrantza egitera irten zen. Aurreko gauean, Thomas McMahon IRAko kideak urruneko kontroleko bonba bat paratu zuen 10 metroko txalupan. Ezezagun batek leherrarazi zuen bonba, Mountbatten eta beste batzuk barruan zirela.

McMahonek bizitza osorako kartzela zigorra jaso zuen 1979ko azaroaren 23an.

Gerry Adamsek ondokoa adierazi zuen Mountbattenen heriotzari buruz:

Londrestarrak
IRAk hildakoak
Erresuma Batuko militarrak
Lehen Mundu Gerrako militarrak
Royal Societyko kideak
Erresuma Batuko diplomazialariak
Erresuma Batuko anglikanoak
Ohorezko Legioko gurutze handiak
Royal Navyko ofizialak
Galtzariaren zaldunak
Battenberg familia
Britainiar Inperioa Bigarren Mundu Gerran
Erresuma Batuko Kontseilu Pribatuko kideak
Almirantazgoko Lordak
Indiako Izarraren Ordenako Gurutze Handiko Zaldunak
Viktoriar Errege-Ordenako Gurutze Handiko Zaldunak
Indiako gobernadore orokorrak
Bainuaren Ordenako Gurutze Handiko zaldunak
Gerrako Gurutzea jaso dutenak
Itsasoko Lehen Lord eta Itsas-armadako Estatu Nagusiko buruak
Bigarren Mundu Gerrako Royal Navyko almiranteak
Lehen Mundu Gerrako Royal Navyko ofizialak